**23.09.2015 408/57-V**

**Астана қаласының тұрғын**

**үй қорын жандандыру**

**барысы туралы**

Астана қаласы әкімінің орынбасары Қ.Қ. Айтмұхаметовтың «Астана қаласында тұрғын үй қорын жандандыру барысы туралы» баяндамасын тыңдап және талқылап, қалалық мәслихаттың сессиясы елорданың атқарушы органдары тұтынушыларды тиісті сападағы қызметтермен қамтамасыз ету, өмір тіршілігін қамтамасыз ету жүйесінің жұмыс істеу сенімділігін және қаланың тұрғын үй – коммуналдық шаруашылық қызметі тиімділігін көтеру жөнінде жоспарлы жұмыстар жасалып жатқандығын анықтады.

Қаланың көппәтерлі тұрғын үй қоры 2333 үйді құрайды, оның ішінде 353 үй күрделі жөндеуді қажет етеді. 2011 жылдан бастап Тұрғын үй – коммуналдық шаруашылықты жандандыру бағдарламасын және 2020 жылға дейін Өңірлерді дамыту бағдарламасын (бұдан әрі - Бағдарлама) іске асыру шегінде «Астана» ӘАК» ҰК» АҚ, «Қалалық жылжымайтын мүлік» МКК, «Өркен қала» ЖШС кәсіпорындары елорданың тұрғын үй қорын жандандыру бойынша іс-шараларды іске асырады.

Төрт жыл бойы республикалық бюджеттен бөлінген қаражатқа кәсіпорындар 29 кондоминиум объектілерінде жалпы мүлікті күрделі және ағымдық жөндеу бойынша жұмыстарды жүргізді, жеті көппәтерлі үйде лифттер ауыстырылды. 2013 жылы 14,8 млн. теңге сомасындағы қайтарылған қаражатқа бір көппәтерлі тұрғын үйдің төбесі жөнделді.

Республикалық бюджеттен бөлінген 830 млн. теңге мөлшеріндегі трансферттер есебінен 20 көппәтерлі тұрғын үйге күрделі жөндеу жүргізілді. Терможандандыру элементтерімен жөндеу жұмыстары жүргізілді: тұтынатын жылу энергиясын есептеудің жалпы үйлік құралдары және автоматтандырылған жылу бекеттері орнатылды, шатырларды, қасбеттерді, жертөлелер мен кіреберістерді жылыту және жөндеу жүргізілді. Қайтарылған қаражат есебінен 12 көппәтерлі тұрғын үйде 20 жолаушылар лифттері ауыстырылды, 3 үйдің төбесі жөнделді.

Жалпы 2011-2014 жылдары Бағдарлама шегінде Астана қаласы бойынша 43 көппәтерлі тұрғын үйде күрделі жөндеу, 62 үйде ағымдық жөндеу жүргізілді.

2015 жылы тұрғын үй – коммуналдық шаруашылықты жандандыруды түсіндіру бойынша жүргізілген іс-шаралар нәтижесінде 31 үй көлемінде Бағдарламаға қатысқан тұрғын үйлер тізбесі қалыптастырылды, 12 тұрғын үйде күрделі жөндеу жүргізу жоспарланды. «Өркен қала» ЖШС төбені, инженерлік желілерді және қасбеттерді жөндеу, жолаушылар лифттерін ауыстыру бойынша жұмыстарды жүргізуде.

Ағымдағы жылы қайтарылған қаражат есебінен 8 көппәтерлі тұрғын үйде төбелерді, инженерлік желілерді және қасбеттерді жөндеу, жолаушылар көлігін ауыстыру бойынша жұмыстар жүргізілуде.

2016 жылға жалпы сомасы 490 млн. теңгеге 16 үйге күрделі жөндеу жүргізу үшін бюджеттік өтінім әзірленді.

Астана қаласы мәслихатының Тұрғын үй көмегін ұсыну ережесіне сәйкес Жұмыспен қамту және әлеуметтік бағдарламалар басқармасы кондоминиум объектісінің жалпы мүлкін жөндеу есебінен шығыстарды төлеу үшін халықтың әлеуметтік жігіне тұрғын үй көмегі көрсетеді.

Сонымен бірге, оң тенденцияларға қарамастан, Астана қаласы мәслихатының сессиясы тұрғын үйлерді жөндеу және жандандыру жөніндегі атқарушы органдар мен мамандандырылған кәсіпорындар қызметі туралы халықты ақпараттандырудың жеткіліксіздігін, жалпы мүлікті басқаруға және қаланың тұрғын үй қорын жандандыру жөніндегі іс-шараларда пәтер иелерінің белсенділігінің және қатысуының төмендігін анықтады.

Кейбір тұрғын үйлердің техникалық төлқұжаттарының, кондоминиумдарды тіркеудің болмағандығы, тұрғындардың Бағдарламаға селқос түрде қатысуы немесе қатыспауы елорданың тұрғын үй қорын жандандыру бойынша іс-шараларды орындау жөніндегі жұмыстарға кедергі болып отыр.

Республикалық бюджеттен ақшалай қаражат бөлуге өтінімдер толық көлемде қанағаттандырылмайды. Жұмыс сапасын бақылаудың нақты жүйесі қойылмаған.

Тұрғын үй қорын жандандыру жөніндегі іс-шараларды сәулет құрылыс бақылауынсыз, техникалық және авторлық қадағалаусыз орындау сапасыз жобалауға және тұрғын үйлерді әрі қарай ұстау үшін объектілерді пайдалануға қабылдау және енгізудің белгіленген заңнамалық тәртібінің бұзылуына әкеліп соғады.

Тұрғын үй – коммуналдық шаруашылық саласы үшін қаланың техникалық және кәсіби оқу орындары базасында мамандарды даярлау, біліктілігін көтеру жүйесін жетілдіру қажет етіледі.

Жоғарыда айтылғанның негізінде, қалалық мәслихат сессиясы **ШЕШТІ**:

1. «Астана қаласында тұрғын үй қорын жандандыру барысы туралы» баяндама назарға алынсын.
2. Астана қаласының әкімдігіне қолданыстағы тұрғын үй қорының техникалық жағдайын жақсарту үшін Астана қаласының тұрғын үй қорының объектілерін жандандыру жөніндегі іс-шараларды жеткілікті және толық көлемде қаржыландыруға көмек көрсету, жүргізілген жұмыс нәтижелерін кең көлемде насихаттау бойынша қосымша шаралар қабылдау ұсынылсын.

Пәтер иелерінің өтінімдері бойынша жөндеуге жататын үйлер тізбесін әрі қарай қалыптастыру бойынша шаралар қабылдасын.

Халық арасында энергияны сақтауды насихаттау және пәтер иелерін тұрғын үй қорын терможандандыру үрдісіне арнайы әдебиеттерді басып шығару және тарату, бұқаралық ақпарат құралдарын тарту, семинарлар, көрмелер және конференциялар өткізумен қоғамдық акциялар және жарнамалық компаниялар жүргізу жолымен іс-шаралар кешенін іске асыру.

Тұрақты негізде, орындалған жұмыс үшін орын-жайлар (пәтерлер) иелерінен қаражатты қайтару мониторингін және жөндеу жұмыстарын жүргізу барысына бақылауды іске асыру қажет.

1. Тұрғын үй инспекциясы басқармасына, «Өркен қала» жауапкершілігі шектеулі серіктестігіне орындалатын жұмыс сапасын қамтамасыз ете отыра, жылуды тұтынуды есептеудің және реттеудің автоматтандырылған жүйесін орнатумен тұрғын үйлерді жөндеу және терможандандыру бойынша жұмыстарды белсендендіру ұсынылсын.
2. Тұрғын үй инспекциясы басқармасына, Сәулет және қала құрылысы басқармасына сәулет және қала құрылысы саласындағы Қазақстан Республикасының нормативтік құқықтық актілерін және нормативтік құжаттарын сақтау бойынша тиісті шаралар қабылдау ұсынылсын.
3. Тұрғын үй инспекциясы басқармасына және Мемлекеттік сәулет – құрылыс бақылау басқармасына іске асырылып жатқан Бағдарлама шегінде құрылысшыларға талаптарлы қатаң қою отыра, тұрғын үйлерге жөндеу жұмыстарын жүргізу және пайдалануға беру кезінде энергия тиімділігін көтеру және энергияны сақтау жөніндегі талаптарды орындаумен қабылдауды күшейту бойынша шаралар қабылдау ұсынылсын.
4. Тұрғын үй инспекциясы басқармасына, «Алматы», «Есіл», «Сарыарқа» әкімдері аппараттары қаланың аудандарының Орынжай (пәтерлер) иелерінің кооперативі ассоциациясымен бірге кондоминиумдарды мерзімінде тіркеу және тұрғын үйлердің техникалық төлқұжаттарын беру бойынша жұмыстарды аяқтау жөнінде шаралар қабылдау ұсынылсын.
5. Білім басқармасына, Тұрғын үй инспекциясы басқармасына, қаланың техникалық және кәсіби оқу орындарында тұрғын үй – коммуналдық шаруашылығы үшін кадрлар дайындау және мамандардың біліктілігін көтеру жүйесін жетілдіру бойынша шаралар қабылдау ұсынылсын.
6. Осы шешімнің орындалуын бақылау қалалық мәслихаттың құрылыс, экология, көлік, сауда және тұрғын үй – коммуналдық шаруашылық мәселелері жөніндегі тұрақты комиссиясына жүктелсін.

**Астана қаласы мәслихаты**

**сессиясының төрағасы Т. Егінбаев**

**Астана қаласы**

**мәслихатының хатшысы С. Есілов**